Το "the cruiseflat" είναι ένα πολύ φωτεινό και ζεστό διαμέρισμα με όμορφη διακόσμηση και υπέροχη θέα στον Θερμαϊκό κόλπο και ολόκληρη την Θεσσαλονίκη. Δεδομένου της κατάστασης που επικρατεί τον τελευταίο καιρό με εξέπληξε θετικά η καθαριότητα του σπιτιού. Ως γιατρός εκτίμησα ιδιαίτερα την διάθεση εξοπλισμού όπως αντισηπτικά διαλύματα, αντιβακτηριαδιακό σαπούνι χεριών και καθαρό οινόπνευμα, όπως επίσης και τις άφθονες πετσέτες για χρήση απο τους επισκέπτες. Σε ένα γενικότερο πλαίσιο οι οικοδεσπότες είχαν λάβει όλα τα μέτρα απολύμανσης του σπιτιού και παρείχαν όλα τα απαραίτητα για περαιτέρω πρόληψη. Η πρόσβαση στο σπίτι την πολύ εύκολη. Το διαμέρισμα ήταν αρκετά ήσυχο και ιδιαίτερα θετικό και πρακτικό στοιχείο αποτελεί το γεγονός οτι διαθέτει δωρεάν ιδιωτική θέση στάθμευσης. Η επικοινωνία με τους οικοδεσπότες ήταν ευχάριστη και η ανταπόκριση σε τυχός ερωτήματα άμεση. Συστήνω το διαμέρισμα ανεπιφύλακτα, είναι μια εξαιρετική επιλογή.